Source: http://alkotmanybirosag.hu/tagok/dr-balsai-istvan-1947
Timestamp: 2017-09-25 20:28:07
Document Index: 15329990

Matched Legal Cases: ['bíróság ', 'BÍRÓSÁG ', 'bíróság ', 'bíróság ', 'bíróság ', 'bíróság ']

Alkotmánybíróság - Dr. Balsai István (1947)
ALKOTMÁNYBÍRÓSÁG / Tagok / Dr. Balsai István (1947)
Dr. Balsai István (1947)
Az Országgyűlés 2011 júniusában választotta az Alkotmánybíróság tagjává, 2011. szeptember 1-jei hatállyal.
A budapesti Eötvös Loránd Tudományegyetem Állam- és Jogtudományi Karán 1967 és 1972 között végezte tanulmányait. 1968-1972 között tanszéki demonstrátor, a Népköztársaság Felsőfokú Tanulmányi Ösztöndíjasa. 1972-ben summa cum laude minősítéssel végez.
1972-1974 között ügyvédjelölt volt Budapesten, majd 1974-ben az egységes jogi szakvizsgát követően, a Budapesti Ügyvédi Kamara tagjaként 1990 májusáig egy ügyvédi munkaközösségben, majd 1995-2007 között magánügyvédként gyakorolta ügyvédi hivatását.
1990-1993 között Antall József kormányában, 1993-1994 között Boross Péter kormányában volt igazságügy-miniszter.
A Magyar Országgyűlésnek 1990. május 2. és 2011. szeptember 1-je között megszakítás nélkül tagja volt.
Fontosabb parlamenti tisztségei: az Alkotmányügyi, igazságügyi és ügyrendi bizottság tagja, alelnöke, illetve elnöke volt több alkalommal, az Alkotmány-előkészítő bizottságnak 1995-1998 között, az Alkotmány-előkészítő eseti bizottságnak 2010-2011 között volt tagja. Több ízben tagja, illetve alelnöke is a Mentelmi, összeférhetetlenségi és mandátumvizsgáló bizottságnak, továbbá az Emberi jogi, kisebbségi, civil- és vallásügyi bizottság tagja. 1998 és 2002 között frakcióvezető (MDF), 2010 és 2011 között frakcióvezető-helyettes (Fidesz).
Kormányzati tisztségei:1990-1993 között Igazságügyi miniszter Antall József kormányában, 1993-1994 között Igazságügyi miniszter Boross Péter kormányában, 2010 júniusa - 2011 júniusa között Miniszterelnöki megbízott.
Legfontosabb nemzetközi szerepvállalásai: 2003-2004 Uniós tagjelölt ország parlamenti megfigyelője (Európai Néppárt), 2004 májusa - 2004 augusztusa között európai parlamenti képviselő (Európai Néppárt), az Európai Parlamentben az Alkotmányügyi bizottság, valamint a Petíciós bizottság tagja volt. 1998-2006 IPU magyar csoportjának vezetőségi tagja, 2006-2011 között az EBESZ delegáció tagja.
2017.09.25 Megjelent az Alkotmánybíróság Határozatai 2017. évi 23. száma
2017.09.21 Sikeres az alkotmányjogi panasz bevezetése Magyarországon
Először az intézmény történetében, az Alkotmánybíróság elnökének meghívására mintegy 40 Magyarországra akkreditált nagykövet vett részt az Alkotmánybíróság székházában rendezett...